**Rezultate & Analiza**

**Sondaj BILANȚ MIGRATORIU**

După părerea majorității, Germania este principala țară către care se îndreaptă refugiații. Există o diferență considerabilă de procente între prima și următoarea variantă de răspuns. Acest lucru evidențiază convingerea majorității, următoarele variante având o diferență foarte mică de pondere între ele. Diversitatea răspunsurilor a dus la introducerea variantei "alt răspuns".

Părerile au fost împărțite, astfel încât a fost nevoie de mai multe variante ținând cont de răspunsurile fiecărui participant la interviu. Cele mai multe răspunsuri au fost favorabile, la diferență de doar 7 procente de cele nefavorabile.

Precum ilustrează și studiile, cei mai mulți dintre migranți sunt refugiați. Un procent mai mic demografic migrează din cauza situației materiale precare. Cei mai puțini sunt cei care aleg să își părăsească țara din cauza instabilității politice sau dintr-un alt motiv.

Peste jumătate dintre persoanele intervievate sunt de părere că procentul activității teroriste este proporțional cu numărul refugiaților care trec granița. Foarte puțini au fost cei care au o părere total opusă și nu învinovățesc refugiații pentru dezastrele provocate de terorism. Mulți sunt și cei care nu sunt convinși de niciuna dintre cele două variante și iau în calcul posibilitatea fiecăreia.

Multi dintre intervievați se dovedesc a fi foarte atașați de familie și apropiați, astfel încât exclud posibilitatea mutării domiciliului într-o țară străină. O pondere mare o reprezintă și cei care nu doresc să părăsească țara, fie fiindcă nu s-au gândit până acum la această variantă, fie având diferite motive. Un procent de peste 10% îl determină participanții la sondaj al căror unic motiv este dragostea de țara natală.

Aproape jumătate din eșantion iau în considerare posibilitatea pericolului generat de migrarea oamenilor în Europa. Între următoarele două variante există o diferență procentuală aproape infimă, 26% dintre intervievați afirmând că imigranții nu constituie niciun pericol, restul având o părere contradictorie.

**Date personale** (pentru stabilirea eșantionului)

**Roxana Florentina Radu, Bogdan Amza, Emanuela Constantin**

**Echipa proiectului Euroscola 2016**